Document ID: 32012R0190

KOMISIJAS ĪSTENOŠANAS REGULA (ES) Nr. 190/2012
(2012. gada 7. marts)
par atbalsta nepiešķiršanu par olīveļļas uzglabāšanu privātās noliktavās saistībā ar konkursa procedūru, kas izsludināta ar Īstenošanas regulu (ES) Nr. 111/2012
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta d) punktu saistībā ar 4. pantu,
tā kā:
(1)
Komisijas 2012. gada 9. februāra Īstenošanas regula (ES) Nr. 111/2012, ar ko izsludina konkursa procedūru saistībā ar atbalstu par olīveļļas uzglabāšanu privātās noliktavās (2), paredz divus piedāvājumu iesniegšanas apakšperiodus.
(2)
Saskaņā ar 13. panta 1. punktu Komisijas 2008. gada 20. augusta Regulā (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (3), pamatojoties uz dalībvalstu paziņotajiem piedāvājumiem, Komisija nosaka vai nenosaka atbalsta maksimālo summu.
(3)
Pēc otrajā konkursa daļā iesniegto piedāvājumu izskatīšanas ir lietderīgi nepiešķirt atbalstu par olīveļļas uzglabāšanu privātās noliktavās attiecībā uz piedāvājumu iesniegšanas apakšperiodu, kas beidzas 2012. gada 1. martā.
(4)
Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Ar Īstenošanas regulu (ES) Nr. 111/2012 izsludinātajā konkursa procedūrā attiecībā uz piedāvājumu iesniegšanas apakšperiodu, kas beidzas 2012. gada 1. martā, atbalstu nepiešķir minētās regulas pielikumā uzskaitītajiem produktiem.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 7. martā

Labels: 3
17
19
6